Els sotasignants, famílies i amics de l’AMPA de l’Escola L’Arenal de Llevant, situada al carrer Bac de Roda, 33, al barri del Front Marítim – Poblenou de Barcelona, demanem que **no es modifiqui el recorregut de la línia 41 d’autobús** perquè és l’únic mitjà de transport públic vàlid per a molts veïns i veïnes en els seus desplaçaments al lloc de treball, d’estudis o d’oci.

Entenem la implantació la nova línia H16 ja que no existia cap transport públic que recorregués el litoral de Barcelona. Però no entenem, ni acceptem, que aquesta modificació hagi implicat suprimir un tram del trajecte del Bus línia 41, ja que és l’únic transport proper (el metro està al carrer pujades, no arran de litoral) que ens porta directament al centre de la ciutat. Amb aquesta modificació, haurem de fer transbordament a prop del Cementiri de l’Est, fet que farà augmentar el temps de cada trajecte, i les dificultats per als cotxets de bebè, la gent gran i la persones amb mobilitat reduïda.

Sabem que som un barri perifèric de la ciutat però no per això estem disposats a perdre serveis públics. A més, els veïns del Front Marítim, ja patim molt sovint restriccions en l’aparcament i carrers tallats per esdeveniments esportius i per rodatges cinematogràfics. No creiem que perdre una línia d’autobús sigui una mesura justa davant d’aquesta situació.

| Nom i Cognoms | DNI | Signatura |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |